Eimenys
Eimenys (vok. Eimenfließ, Eimen) arba Uljanovka (rus. Ульяновка) – upė Rusijoje, Kaliningrado srityje (Nesterovo, Gusevo ir Nemano raj.); Įsruties kairysis intakas. Prasideda Vatutino apylinkėse, teka į šiaurės vakarus. Įteka į Įsrutį 47 km nuo jos žiočių, ties Uljanovu. Intakai: Draugupė (dešinysis), Žąsupė (kairysis). Prie Eimens yra Minkštimai (Kirovas), Groznojė, Užbaliai (Loščinka), Malviškas (Maiskojė), Dubovskojė, Kašinas, Pilkalnis (Meždurečjė), Varnai (Šmeliovas), Kraupiškas (Uljanovas).